Illum fil-Lussemburgu, il-ministri għall-Politika Soċjali u x-Xogħol fl-UE qablu unanimament dwar it-test tal-Proklamazzjoni tal-Pilastru Ewropew tad-Drittijiet Soċjali u taw l-awtorizzazzjoni għall-iffirmar tagħha f'isem l-istati membri fis-Summit ta' Gothenburg. Il-President tal-Kunsill, Jevgeni Ossinovski, Ministru għas-Saħħa u x-Xogħol tal-Estonja, qal: "Il-Ministri kienu unanimi fl-appoġġ tagħhom għal Pilastru Soċjali. Ilkoll kemm aħna nirrikonoxxu li quddiem il-globalizzazzjoni, id-diġitalizzazzjoni u n-natura dejjem tinbidel tax-xogħol, jenħtieġ li s-sistemi soċjali tagħna jinbidlu iżda jibqgħu robusti. Il-proklamazzjoni tiġbor fil-qosor dak li l-Ewropa temmen fih u dak li jagħmilha unika: kontinent ta' ugwaljanza, ġustizzja u appoġġ għal dawk vulnerabbli." Il-Pilastru huwa impenn politiku u jipprovdi gwida lill-istati membri u l-istituzzjonijiet tal-UE; il-mira tiegħu hija li jsaħħaħ l- soċjali u jagħti aktar drittijiet effettivi liċ-ċittadini. Huwa jiffoka fuq ix-xogħol u aspetti oħra soċjali u li jsawwar il-mudell soċjali Ewropew f'wieħed li jkun kapaċi jiffaċċa l-isfidi tas-seklu 21. L-għan tal-Pilastru huwa li jikkontribwixxi għall-progress soċjali billi jappoġġa swieq tax-xogħol u sistemi ta' protezzjoni soċjali ġusti u li jaħdmu sew. Il-Pilastru jistipula 20 prinċipju u dritt, maqsuma fi tliet kategoriji: opportunitajiet u aċċess indaqs għas-suq tax-xogħol swieq tax-xogħol dinamiċi u kondizzjonijiet tax-xogħol ġusti appoġġ pubbliku/protezzjoni u inklużjoni soċjali. Il-proklamazzjoni tkopri pereżempju oqsma politiċi bħall-akkomodazzjoni, l-edukazzjoni, il-kura soċjali u tas-saħħa u x-xogħol. Il-passi li jmiss Il-Pilastru Ewropew tad-Drittijiet Soċjali ser jiġi proklamat b'mod konġunt mill-Parlament Ewropew, il-Kunsill u l-Kummissjoni. Billi hemm konsensus bejn it-tliet Istituzzjonijiet dwar it-test konġunt, il-proklamazzjoni ser tiġi ffirmata mit-tliet istituzzjonijiet matul is-Summit għall-Impjiegi Ġusti u t-Tkabbir f'Gothenburg fis-17 ta' Novembru. Proklamazzjoni Interistituzzjonali dwar il-Pilastru Ewropew tad-drittijiet soċjali Din ir-riżorsa bħalissa hi disponibbli biss bil-lingwa jew il-lingwi li ġejjin: Il-Pilastru Ewropew tad-Drittijiet Soċjali f'20 prinċipju Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa